**Яблычны штрудэль** (ням.: Apfelstrudel) — традыцыйны венскі штрудэль, папулярны ў Аўстрыі і ў многіх краінах Еўропы, якія калісьці належалі Аўстра-Венгерскай імперыі (1867-1918).

Гісторыя
--------

*Штрудэль* з'яўляецца адным з відаў салодкага або салёнага слаістага печыва з начынкай унутры, набыў папулярнасць у 18 стагоддзі ў Габсбургскай імперыі (1278-1780). 

Аўстрыйская кухня складалася пад уплывам кухань розных народаў (турэцкай, баснійскай, швейцарскай, эльзаскай, французскай, галандскай, італьянскай, нямецкай, чэшска-мараўскай, венгерскай, польскай, харвацкай, славенскай, славацкай, сербскай і яўрэйскай кухняў) на працягу многіх стагоддзяў пашырэння аўстрыйскай імперыі Габсбургаў. 

Штрудэль звязаны таксама з пахлавой з Асманскай імперыі, і прыйшоў у Аўстрыю праз турэцкую ў венгерскую, а затым з венгерскай у аўстрыйскую кухню.

Яблычны штрудэль лічыцца нацыянальнай стравай Аўстрыі разам з венскім шніцалем і тафэльшпіцам. 

Самы стары рэцэпт штрудэля вядомы з 1696 года, гэты рукапісны рэцэпт размешчаны ў Венскай гарадской бібліятэцы.

Апісанне
--------

Яблычны штрудэль складаецца з выцяжнога цеста з яблычнай начынкай унутры. Начынка робіцца з таркаваных прыгатаваных яблык, цукра, карыцы, разынак і хлебных крошак. 

Для прыгатавання штрудэля выкарыстоўваюць прэснае цеста. Цеста у класічным рэцэпце складаецца з мукі, масла (або сметанковага масла) і солі, аднак існуе шмат розных іншых варыяцый цеста.

Падаецца з ванільным марожаным, узбітымі вяршкамі, крэмам або ванільным соусам. Яблычны штрудэль таксама падаюць з гарбатай, кавай або нават з шампанскім. Яблычны штрудэль з'яўляецца адным з найбольш распаўсюджаных пачастункаў у венскіх кавярнях.

Гл. таксама
-----------

* Штрудэль
* Яблычны пірог

Зноскі
------

1. ↑  Austrian cuisine
2. ↑  Über die Türken kam der Strudel dann nach Ungarn. Über Ungarn kam dann der Strudel nach Wien und eroberte von hier aus schließlich die ganze Welt.(недаступная спасылка)
3. ↑  National dish Архівавана 12 кастрычніка 2012.
4. ↑  im 1696 erschienenen „Koch-Puech" (vgl. Maier-Bruck 1993), welches sich im Bestand der Wien-Bibliothek im Rathaus befindet(недаступная спасылка)
5. ↑  Recipie: Apple Strudel Архівавана 8 чэрвеня 2008.
6. ↑  Wiener-apfelstrudel
7. ↑  June Meyers Authentic Hungarian Heirloom Recipes Cookbook
8. ↑  Food and drinks in Viennese coffeehouse

| ⛭Яблыкі |
| --- |
| Віды | *Malus pumila* • *Malus niedzwetzkyana* • *Malus sieversii* |
| Групы сартоў | Спіс сартоў яблыні дамашняй  (руск.) (бел. • Сталовы яблык  (англ.) (бел. • Кулінарны яблык  (англ.) (бел. • Сідравы яблык  (англ.) (бел. • Дэкаратыўныя сарты яблыні |
| Кулінарыя | Спіс страў з яблык  (англ.) (бел. • Віно  (руск.) (бел. • Воцат  (руск.) (бел. • Кальвадос • Масла  (англ.) (бел. • Мочаныя яблыкі  (укр.) (бел. • Пекцін • Печаныя яблыкі  (англ.) (бел. • Пірог • Пюрэ • Сідр  (англ.) (бел. • Сок • Сушаныя яблыкі  (англ.) (бел. • Торт  (англ.) (бел. • Хрэн • Штрудэль |
| Шкоднікі і хваробы | Спіс матылёў, якія сілкуюцца на яблыні  (англ.) (бел. • Спіс захворванняў яблыні |
| Вытворчасць і вырошчванне | Спіс краін, якія вырабляюць яблыкі  (руск.) (бел. |

|  |  |
| --- | --- |
| ⚙️   Слоўнікі і энцыклапедыі | Вялікая нарвежская |